મેચ જીતવા માટે ભારતને 110 રનનો ટાર્ગેટ હતો. ભારતને પાંચ આંચકા લાગ્યા હતા. કેપ્ટન રોહિત શર્મા 6, શિખર ધવન 3, લોકેશ રાહુલ 16, રિષભ પંત 1, મનીષ પાંડે 19 રન કરીને આઉટ થયો હતો. ભારતે 8મી ઓવરમાં 45 રનમાં 4 વિકેટ ખોઈ દીધી હતી. વિકેટકીપર દિનેશ કાર્તિકે તેનો આઈપીએલનો અનુભવ કામે લગાડ્યો હતો અને 34 બોલમાં 31 રન કરીને નોટઆઉટ રહ્યો હતો. કારકિર્દીની પહેલી જ મેચ રમનાર કૃણાલ પંડ્યા 9 બોલમાં 21 રન કરીને નોટઆઉટ રહ્યો હતો. બંને બેટ્સમેને ત્રણ-ત્રણ ચોગ્ગા ફટકાર્યા હતા. કાર્તિકે એક સિક્સર પણ ફટકારી હતી.